PATVIRTINTA

Šilalės rajono savivaldybės administracijos direktoriaus 2021 m. spalio d. įsakymu Nr.

**ŽADEIKIŲ SENIŪNIJOS VALYTOJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Žadeikių seniūnijos valytojas (toliau – valytojas) yra darbuotojas, dirbantis pagal darbo sutartį.
2. Pareigybės lygis – D.
3. Pareigybės pavaldumas – valytojas tiesiogiai pavaldus Žadeikių seniūnijos seniūnui (toliau – seniūnui).

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. išsilavinimo ir profesinės kvalifikacijos reikalavimai netaikomi;

4.2. turi išmanyti Žadeikių seniūnijos nuostatus ir šį pareigybės aprašymą, elektrinių prietaisų sandarą, veikimo principus ir naudojimo tvarką, plovimo ir dezinfekavimo priemonių paskirtį, koncentraciją ir naudojimo būdus, elektrosaugos pagrindus, mechanizuotų valymo prietaisų ir mechanizmų paskirtį, naudojimo tvarką ir reikalavimus, laikosi darbo drausmės ir Vidaus tvarkos taisyklių, saugos darbe, priešgaisrinės saugos, elektros saugos reikalavimų.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias pareigas:

5.1. išvalo šiukšles iš tarnybinių ir pagalbinių patalpų, valo ir plauna grindis, langus;

5.2. nuvalo dulkes nuo kėdžių, stalų ir kito inventoriaus;

5.3. išneša atliekas ir šiukšles iš patalpų į nustatytą sandėliavimo vietą arba specialųjį autotransportą;

5.4. baigęs darbą užrakina duris, uždaro langus, išjungia elektrą, patikrin, ar nėra paliktų įjungtų elektros prietaisų, atvirų langų ir durų;

5.5. pjauna žolynus, sodina, laisto gėles ir ravi gėlynus, tvarko takus, nurenka šiukšles, vykdo kitus vidaus ir lauko teritorijos priežiūros darbus, žiemą nuo takų nuvalo sniegą, esant slidžiai dangai pabarsto juos smėliu;

5.6. dirba vykdant remonto ir statybos darbus seniūnijai priklausančiose patalpose ir teritorijose;

5.7. pastebėjęs gaisrą nedelsdamas apie tai praneša ugniagesiams ir seniūnui, gesina gaisro židinį turimomis gesinimo priemonėmis.

5.8. vykdo kitus Savivaldybės administracijos direktoriaus, direktoriaus pavaduotojo, seniūno, nenuolatinio pobūdžio pavedimus ir įpareigojimus savo kompetencijos ribose.

**IV SKYRIUS**

**ATSAKOMYBĖ**

6. Šias pareigas vykdantis darbuotojas atsako už:

6.1. darbo metu valomą inventorių, priemones, baldus;

6.2. atliekamų darbų kokybę jam paskirtose patalpose ir teritorijoje;

6.3. langų uždarymą, patalpų užrakinimą;

6.4. tinkamą darbo laiko naudojimą ir darbo drausmės pažeidimus;

6.5. vidaus tvarkos taisyklių, saugos darbe, priešgaisrinės saugos reikalavimų vykdymą;

6.6. savo pareigų netinkamą vykdymą Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_

 (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_

 (data)